Institut za fiziku u Zagrebu
<s>Institut za fiziku u Zagrebu javni je institut za naučna istraživanja u teoretskoj i eksperimentalnoj fizici čvrstog stanja, fizici površina, statističkoj fizici, biološkoj fizici, atomskoj i molekulskoj fizici i fizici plazme.</s><s>Institut se nalazi na Bijeničkoj cesti 46.</s>

<s>Institut je osnovan kao dio Sveučilišta u Zagrebu na temelju mišljenja Savjeta za naučni rad SR Hrvatske i odluke Sveučilišnog vijeća koju je 9. veljače 1960. potvrdio Sveučilišni savjet.</s><s>Planirano je da se istraživanja na Institutu odvijaju u tijesnoj suradnji s Institutom Ruđer Bošković, uz znanstvenu komplementarnost, što je poslije pet godina i formalizirano osnivanjem Zajednice instituta prirodnih nauka SR Hrvatske.</s><s>Težište rada stavljeno je na fiziku čvrstoga stanja, a u manjoj mjeri i na fiziku izboja u plinovima.</s><s>Institut se sastoji od tri povezana paviljona, sagrađena u blizini Instituta Ruđer Bošković na zemljištu koje je bilo predviđeno za Prirodoslovno-matematički fakultet, prema projektu Arhitektonskog biroa Centar 51 pod vodstvom Kazimira Ostrogovića.</s><s>Institut u osnivanju opremljen je vrijednim uređajima, dijelom nabavljenim u inozemstvu, a dijelom izrađenim u Jugoslaviji.</s><s>Istraživanja su posvećena fizici metala i poluvodiča te spektroskopiji za određivanje vjerojatnosti prijelaza u plinovima.</s><s>S Tvornicom poluvodiča Radioindustrije Zagreb (RIZ) sklopljen ugovor o suradnji i opremanju laboratorija skupom specijalnom opremom.</s><s>Za potrebe obrazovanja mladih fizičara osnovani su studentski laboratoriji za fiziku čvrstog stanja, atomsku fiziku, nuklearnu fiziku, dozimetriju i zaštitu od zračenja, elektroniku i nuklearnu elektroniku u kojima su studenti mogli izrađivati i svoje diplomske, magistarske i doktorske radove.</s><s>Primljene su i donacije UNESCO-a, Međunarodne atomske agencije iz Beča, francuske vlade...</s>

<s>Promjenom Zakona o znanosti 1993. godine Institut postaje javni institut u vlasništvu Republike Hrvatske, a službeno mijenja ime iz Institut za fiziku Sveučilišta (IFS) u Institut za fiziku (IF) promjenom statuta 1997. godine.</s><s>Institutom upravljaju upravno vijeće, ravnatelj i znanstveno vijeće, a ocjenjuje ga međunarodni znanstveni savjet.</s>

<s>Znanstvenici
Na Institutu je stalno zaposleno oko 40 znanstvenika u raznim znanstvenim zvanjima.</s><s>Najcitiraniji znanstvenici potekli s Instituta s više od 1500 citata tijekom karijere prema podacima dostupnim u Googleovoj bazi Scholar, uz stanje u augustu 2023. godine:</s>

<s>Babić, Emil (3300)
 Barišić, Osor (1700)
 Barišić, Slaven (2500)
 Batistić, Ivo (2000)
 Biljaković, Katica (2600)
 Forro, Laszlo (37800)
 Gumhalter, Branko (2700)
 Hamzić, Amir (5100)</s>

<s>Kralj, Marko (2600)
 Milat, Ognjen (1900)
 Milošević, Slobodan (2600)
 Milun, Milorad (3000)
 Pervan, Petar (2800)
 Petravić, Mladen (3000)
 Pichler, Goran (4300)
 Pletikosić, Ivo (3300)</s>

<s>Smontara, Ana (1600)
 Šiber, Antonio (1800)
 Šunjić, Marijan (2000)
 Tomić, Silvia (2800)
 Tutiš, Eduard (2500)
 Vala, Tonica (9300)
 Zlatić, Veljko (4100)</s>

<s>Vanjske veze
 Službene stranice Instituta za fiziku</s>

<s>Reference</s>

<s>Znanost i tehnologija u HrvatskojNastanci 1960.</s><s>Organizacije u ZagrebuIstraživački instituti</s>

